විස්සයි විස්ස ලෝක කුසලාන සුපිරි 12 ප්‍රථම තරඟයේදීම ඉන්දියාවට එරෙහිව කඩුලු දහයක විශිෂ්ට ජයක් වාර්තා කරන්නට පකිස්තානය සමත් වූයේය. සැබැවින්ම එය ඓතිහාසික ජයග්‍රහණයකි. ඉන්දියාවේ මෙන්ම පකිස්තානයේ ද ක්‍රිකට් ලෝලීන් ඩුබායි අන්තර්ජාතික ක්‍රීඩාංගනයේ අතුරුසිදුරු නැතිව පිරී සිටියේ කොවිඩ් වසංගතය ගැන පවා අවධානයක් යොමු කරන්නේ නැතිවය. ජනප්‍රිය නළුනිළියන් වන ආක්ෂේ කුමාර්, ප්‍රිති සින්තා සහ උර්වාශි රවුටෙලා ද ඒ අතර වූහ. උර්වාශි සිටියේ ඉන්දියානු ජාතික කොඩිය වනමින් ක්‍රීඩකයන්ට ජය පතමිනි. ආක්ෂේ කුමාර් ඉන්දියානු ක්‍රිකට් පාලක මණ්ඩලයේ ලේකම් ජේ ෂා සමඟ ක්‍රිඩාගාරයේ වාඩි වී තරඟය නරඹමින් සිටියේය. සිය සැමියා ජිනේ ගුඩ්ඉනෆ් සමඟ ක්‍රීඩාගාරයේදී ගන්නා ලද ඡායාරූපයක් ප්‍රීති සින්තා සිය ඉන්ස්ටර්ග්‍රෑම් අඩවියට එක් කර තිබිණි. ඉන්දියානු ජාතික ධජයේ වර්ණයන්ගෙන් සැදි අවානක් ද ඇය අතේ තිබිණි. ජනප්‍රිය තෙළිගු නළු වරුන් තේජ් ද ක්‍රීඩාගාරයේ සිටිනු දකින්නට ලැබිණි. අන්කිතා ලෝක්හැන්දේ තරඟය නරඹන්නට පැමිණ සිටියේ ඇගේ පෙම්වතා විකී ජායින් සමඟය. නීනා ගුප්තා, සෝහා අලි ඛාන්, අර්ජුන් බිජ්ලානි, තාප්සී පන්නු, රී චක්‍රබෝර්ති ආදීන් තමන් නිවෙස්වල සිට තරඟය නරඹන බැව් සමාජ ජාලා වෙබ් අඩවිවල පළ කර තිබිණි
උර්වාශි සිටියේ කුමන කොඩියක් වනමින්ද ?
ඉන්දියානු ජාතික කොඩිය